stanford-oval/wikipedia huggingface dataset:
สถานีโทรทัศน์ข่าวยอนฮับ

| --- | --- |

อุตสาหกรรม: วารสารศาสตร์ 
ก่อตั้ง: พ.ศ. 2538 
สำนักงานใหญ่: ประเทศเกาหลีใต้ 
บุคลากรหลัก: Goo Bon-Hong, CEO
เจ้าของ: YTN Group
เว็บไซต์: http://ytn.co.kr
YTN (KRX: 040300 สถานีโทรทัศน์ข่าวยอนฮับ คำวลี: Yesterday, Today and Now, Your True Network) เป็นสถานีข่าวตอด 24 ชั่วโมงจากประเทศเกาหลีใต้ ช่วงรายการข่าวนี้ได้อ้างถึง ซีเอ็นเอ็นเกาหลี ก่อตั้งเมื่อวันที่ 14 ตุลาคม ค.ศ. 1992 รองมาจาก สำนักข่าวยอนฮับ หรือ "สถานีโทรทัศน์ข่าวยอนฮับ" ได้แพร่ภาพครั้งแรกเมื่อวันที่ 1 มีนาคม ค.ศ. 1994
ประวัติ

14 ก.ย. 1993 ได้ก่อตั้งYTN
1 มี.ค. 1995 แพร่ภาพทางโทรทัศน์เป้นครั้งแรก
8 เม.ย. 2000 ได้ร่วมกับSeoul Tower ได้รวมตัวกันสร้างเสาส่งสัญญาณแพร่ภาพทั่วประเทศเกาหลีใต้
1 มี.ค. 2004 ได้ย้ายสถานที่ YTN tower ไปที่South Gate of Seoul (Sungnyemun)
มี.ค. 2004 เริ่มออกอากาศ YTN International ออกอากาศทั่วโลก
31 ม.ค. 2008 รัฐบาลเกาหลีใต้อนุมัติให้จัดตั้งสถานีวิทยุ YTN FM Radio.
1 เม.ย. 2008 สถานีวิทยุYTN FM Radio กระจายเสียงเป็นครั้งแรกที่โซล ด้วยคลื่นความถี่ FM 94.5 MHz (สัญญาณเรียกขาน HLQV-FM)
เม.ย. 2011 เปลี่ยนชื่อจาก YTN International เป็น YTN WORLD
เม.ย. 2014 ย้ายที่ทำการไปยัง DMC Area
ดูเพิ่ม

YTN Group
N Seoul Tower
บีบีซี เวิลด์นิวส์
CNN
แหล่งข้อมูลอื่น

YTN Official Homepage (เกาหลี)
YTN corporate information เก็บถาวร 2009-10-27 ที่ เวย์แบ็กแมชชีน (อังกฤษ)
client.jp YTN link to live streaming blog เก็บถาวร 2010-01-12 ที่ เวย์แบ็กแมชชีน (ญี่ปุ่น)
วัดมณฑป (กรุงเทพมหานคร)

| วัดมณฑป |
| --- | --- |

ชื่อสามัญ: วัดมณฑป, วัดมดป, วัดมะดป, วัดปะดป
ที่ตั้ง: เลขที่ 35 ซอยฉิมพลี 3 ถนนฉิมพลี แขวงฉิมพลี เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
เจ้าอาวาส: พระครูสมุห์ชุมพล จนฺทโชโต
 สถานีย่อยพระพุทธศาสนา
วัดมณฑป เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งเหนือของคลองบางระมาด ในแขวงฉิมพลี เขตตลิ่งชัน กรุงเทพมหานคร งานประจำปีของวัดมณฑป คือ งานปิดทองรอยพระพุทธบาทจำลอง ในช่วงเดือนมกราคมหรือเดือนเมษายน
ประวัติ

วัดมณฑปเป็นวัดเก่าแก่ ไม่ปรากฏหลักฐานแน่ชัดว่าสร้างขึ้นเมื่อใดและใครเป็นผู้สร้าง แต่สันนิษฐานว่าคงจะสร้างขึ้นในสมัยรัตนโกสินทร์ตอนต้น มีการระบุว่าสร้างเมื่อ พ.ศ. 2371 ได้รับพระราชทานวิสุงคามสีมาเมื่อ พ.ศ. 2376 เดิมชาวบ้านเรียก วัดมดป ต่อมาเปลี่ยนเป็นชื่อ "วัดมณฑป" แต่บางคนก็อาจเรียก วัดมะดป หรือ วัดปะดป
อาคารเสนาสนะ

อุโบสถหลังใหม่สร้างแทนหลังเดิม มีหน้าบันปูนปั้น ประดับกระจกเป็นรูปมณฑป มีเทวดาคุกเข่าพนมมือทั้ง 2 ด้าน ตอนล่างทำเป็นซุ้ม 5 ช่อง แต่ละช่องมีรูปพราหมณ์นั่งคุกเข้าพนมมือ ภายในประดิษฐานพระประธาน เป็นพระพุทธรูปปางมารวิชัย ทำจากหินทรายแดงปูนปั้นหุ้ม ลงรักปิดทอง ภายนอกมีใบเสมาเป็นหินแกรนิตสีเทา จำหลักลายปักเป็นใบคู่ ลักษณะเป็นเสมาแบบสมัยธนบุรีหรือรัตนโกสินทร์ตอนต้น มณฑปพระพุทธบาทตั้งอยู่ทางทิศตะวันออกเฉียงใต้ของวัด บูรณะเมื่อ พ.ศ. 2543
ศาลาต่าง ๆ ของวัดได้แก่ ศาลาการเปรียญ เป็นอาคารทรงไทยชั้นเดียว ก่ออิฐถือปูน ด้านหน้ามีศาลาสามัคคีธรรมปลูกขวางอยู่ สร้างใน พ.ศ. 2477 ศาลาท่าน้ำมีหลายหลัง ศาลาเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ หรือ ศาลา ส.ก. เป็นอาคารคอนกรีตทรงไทยประยุกต์ 2 ชั้น อยู่ด้านหน้าเขตสังฆาวาส ศาลาจตุรมุข อยู่ด้านทิศเหนือของศาลาเฉลิมพระเกียรติ ประดิษฐานรูปหล่ออดีตเจ้าอาวาสและรูปสมเด็จพระพุฒาจารย์ (โต พฺรหฺมรํสี)
รายนามเจ้าอาวาส

พระครูจริยาภิรมย์ (หลวงปู่ทัศ)
พระอธิการเนตร
พระอธิการรุ่ง สุวณฺณสโร
พระมหาเผื่อน
พระอธิการศิริ สุขกาโม
พระปลัดผ่อง กิตติสทฺโธ
พระผ่อง จิรปุณฺโณ รักษาการ
พระครูพิบูลพัฒน์ (แสวง ปุญฺญาทีโป)
พระครูสมุห์ชุมพล จนฺทโชโต พ.ศ. 2546–ปัจจุบัน
หอยลาย

| หอยลาย |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: ชั้นไบวาลเวีย Bivalvia
อันดับ:: Venerida Venerida
วงศ์:: วงศ์หอยลาย Veneridae
สกุล:: Paratapes Paratapes Born, 1778
สปีชีส์:: Paratapes undulatus
ชื่อทวินาม
Paratapes undulatus Born, 1778

ชื่อพ้อง
 Paphia undulata (Born, 1778)  Paratapes scordalus Iredale, 1936  Venus rimosa Philippi, 1847  Venus undulata Born, 1778
หอยลาย (ชื่อวิทยาศาสตร์: Paphia undulata) เป็นหอยฝาคู่ ที่อยู่ในวงศ์หอยลาย (Veneridae)
ลักษณะเปลือกมีรูปร่างเป็นรูปไข่ ฝาทั้งสองฝามีขนาดเท่ากัน ผิวด้านนอกของเปลือกหอยเรียบ มีสีน้ำตาลอ่อน และมีลวดลายหยักเป็นเส้นคล้ายตาข่ายตลอดความยาวของผิวเปลือก เส้นลายหยักเหล่านี้จะมีสีน้ำตาลเข้ม ส่วนผิวเปลือกด้านในเรียบมีสีขาว ในส่วนของบานพับ ซึ่งเป็นส่วนต่อระหว่างฝาทั้งสองมีลักษณะคล้ายฟันซี่เล็ก ๆ ฝาละ 3 ซี่ พบกระจายพันธุ์ในน้ำลึกประมาณ 8.0 เมตร โดยขุดรูอยู่ใต้พื้นทรายลึกประมาณ 20 เซนติเมตร พบกระจายพันธุ์ในทะเลแถบเอเชียอาคเนย์ ในประเทศไทยพบมากที่ จังหวัดชลบุรี, บางปะกง, สมุทรปราการ, ตราด, สุราษฎร์ธานี
หอยลายผัดน้ำพริกเผา
นับเป็นหอยลายชนิด 1 ใน 3 ชนิดในสกุล Paphia ที่พบได้ในน่านน้ำไทย และเป็นชนิดที่นิยมรับมาประทานมากที่สุด สามารถนำไปปรุงเป็นอาหารชนิดต่าง ๆ เช่น ผัดน้ำพริกเผากับใบโหระพา และนำไปแปรรูปส่งออกต่างประเทศ
ห้องสมุดโรงเรียน

ห้องสมุดโรงเรียน จัดตั้งขึ้นในสถาบันการศึกษาทุกระดับตั้งแต่ระดับอนุบาล ระดับประถม ระดับมัธยม มีวัตถุประสงค์เพื่อส่งเสริมการเรียนการสอนตามหลักสูตรของโรงเรียนและเป็นแหล่งค้นคว้าของครูและนักเรียน
ปัจจุบันเพื่อให้นักเรียนได้มีโอกาสแลกเปลี่ยนข้อมูลข่าวสารกันได้กว้างขวางขึ้น ศูนย์เทคโนโลยีอิเล็กทรอนิกส์และคอมพิวเตอร์แห่งชาติร่วมมือกับกระทรวงศึกษาธิการ ศูนย์บริการไทยสารอินเทอร์เน็ต และองค์การสื่อสารแห่งประเทศไทย ร่วมกันดำเนินโครงการเครือข่ายคอมพิวเตอร์เพื่อโรงเรียนไทย หรือ School Net โดยมีวัตถุประสงค์เพื่อให้โรงเรียนมัธยมศึกษาทั้งในกรุงเทพฯและต่างจังหวัดเข้าถึงเครือข่ายอินเทอร์เน็ตและเครือข่ายข้อมูลกลุ่มรงเรียนทั่วโลก เพื่อเป็นสื่อกลางแลกเปลี่ยนเอกสาร สื่อการสอน ฐานข้อมูลของห้องสมุดระหว่างโรงเรียนและระหว่างโรงเรียนกับส่วนราชการที่เกี่ยวข้องกับการศึกษา (ปราณี วงศ์จำรัส, 2548:48)
คุณสมบัติของบรรณารักษ์ห้องสมุดโรงเรียน

1.มีวุฒิทางวิชาชีพบรรณารักษ์ศาสตร์ ต้องได้ผ่านการศึกษาหรืออบรมมาทาง
สาขาวิชานี้โดยเฉพาะ เพราะงานห้องสมุดเป็นงานวิชาชีพขั้นสูงอย่างหนึ่ง จะให้บุคคลใดบุคคลหนึ่งที่ไม่มีคุณสมบัติมาปฏิบัติงานอาจทำให้งานไม่สัมฤทธิ์ผล และอาจเสียหายได้ ผู้ผ่านการศึกษาในทางสาขาวิชาชีพนี้แล้ว จะมีความรู้ในเรื่องการบริหารดำเนินงานห้องสมุดการจัดโปรแกรมห้องสมุด การวิเคราะห์เลขหมู่การทำบัตรรายการ กรให้บริการอ้างอิงแก่ผู้ใช้ อันเป็นหลักประกันว่าในกิจการงานเทคนิคนั้นบรรณารักษ์สามารถดำเนินการได้
2.มีวุฒิทางการศึกษา ต้องได้ผ่านวิชาชีพทางการศึกษา และถ้ายิ่งมีประสบการณ์ในการสอนด้วยจะเป็นการดีความรู้ทางวิชาชีพทางการศึกษาพื้นฐานที่ควรรู้ เช่น การบริหารและการนิเทศการศึกษา ทฤษฎีการเรียนรู้ การปรับปรุงและพัฒนาหลักสูตร การให้คำปรึกษาและแนวแนว การสื่อสารมวลชน จิตวิทยาการศึกษา จิตวิทยาพัฒนาการ จิตวิทยาวัยรุ่น
ความรู้ทางด้านการศึกษาจะเป็นประโยชน์ต่อบรรณารักษ์ในแง่ที่ช่วยให้เข้าใจถึงหลักการจัดการศึกษาว่าเป็นอย่างไร จะได้ดำเนินงานห้องสมุดให้สอดคล้องกับการจัดการศึกษาได้ ส่วนความรู้ทางด้านจิตวิทยาจะช่วยให้เข้าใจในตัวผู้ใช้ได้ดียิ่งขึ้น กิจกรรมต่างๆที่จะจัดจะได้ตรงความสนใจของผู้ใช้
3.มีความรู้เกี่ยวกับวัสดุการศึกษาทุกชนิด เนื่องจากความคิดปัจจุบันห้องสมุดมิใช่จะมีเพียงหนังสือวารสารเท่านั้น แต่ห้องสมุดจะพยายามรวบรวมวัสดุการศึกษาทุกชนิดเอาไว้บริการหรือใช้เป็นสื่อนำความรู้ ประสบการณ์ไปยังนักเรียน ดังนั้นบรรณารักษ์จึงต้องพยายามค้นคว้าหาความรู้ในเรื่องวัสดุการศึกษาว่ามีอะไรบ้าง แต่ละประเภทใช้ประโยชน์อย่างไร มีคุณค่าในด้านใด ควรใช้ในโอกาสใด คุณสมบัติข้อนี้จะช่วยให้ห้องสมุดก้าวไปถึงสภาพสมบูรณ์ตามอุดมคติ
4.มีความศรัทธาในอาชีพบรรณารักษ์ แม้ว่างานบรรณารักษ์หลายวงการจะยอมรับว่าเป็นวิชาชีพชั้นสูง แต่ในด้านการสนับสนุนในด้านฐานะของวิชาชีพบรรณารักษ์ยังไม่ดีนักทั้งในต่างประเทศและในเมืองไทยเราเอง  จากหลักการที่กล่าวมาแล้วข้างต้นจะเห็นว่าหน้าที่บรรณารักษ์จริงๆนั้นมิใช่น้อยเลย  ฉะนั้นในสภาวะปัจจุบันผู้ที่จะประกอบอาชีพนี้  จำต้องมีความศรัทธา  เสียสละพอสมควร
5.มีมนุษยสัมพันธ์ที่ดี  งานบรรณารักษ์ตามแนวคิดปัจจุบันดังที่กล่าวแล้วต้องเกี่ยวข้องกับบุคคลหลายฝ่าย  ทั้งผู้บริหาร  ทั้งครูผู้สอน  ทั้งตัวนักเรียนเอง  บรรณารักษ์จึงต้องเป็นบุคคลที่มีมนุษยสัมพันธ์ที่ดีบุคคลที่มีมนุษยสัมพันธ์ดีมักมีลักษณะดังนี้คือ  มีความเชื่อมั่นในตนเอง  มีความสามารถในการพูดจา  มีอารมณ์ขัน มีความเป็นกันเองกับทุกๆคน  มีความจริงใจกับผุมาติดต่ออย่างสม่ำเสมอ  มีความใจกว้างยอมรับฟังความคิดเห็นของผู้อื่นการมีมนุษยสัมพันธ์ที่ดีจะช่วยให้งานประสบผลสำเร็จเร็วขึ้น  และในแง่ของบรรณารักษ์  การมีบุคลิกเช่นนี้จะเป็นการสร้างทัศนคติที่ดีต่อห้องสมุดให้แก่นักเรียน  และผู้ใช้ได้
หมู่เรือ

| ด ค กหน่วยและรูปขบวนกองทัพเรือ |
| --- | --- |
 หมู่เรือ  กองเรือ  หมวดเรือ  หมู่เรือบรรทุกเครื่องบิน  กองเรือเฉพาะกิจ  ทัพเรือ 
หมู่เรือ (อังกฤษ: division) เป็นหน่วยรองของกองเรือ (squadron) หรือหมวดเรือ (flotilla) นอกจากนี้ยังสามารถเป็นหน่วยรองของกองเรือนาวีได้อีกด้วย โดยหมู่เรือเป็นรูปขบวนทางเรือที่เล็กที่สุด ปกติจะมีเรือรบในหมู่ระหว่าง 2 ถึง 4 ลำ
เรือประจัญบานชั้นไอโอวา สี่ลำที่ปฏิบัติการในฐานะหมู่เรือประจัญบานที่ 2 นอกชายฝั่งเวอร์จิเนียเคปส์ในปี พ.ศ. 2497 จากด้านหน้าไปด้านหลัง ได้แก่ ยูเอสเอส ไอโอวา (BB-61), ยูเอสเอส วิสคอนซิน (BB-64), ยูเอสเอส มิสซูรี (BB-63) และ ยูเอสเอส นิวเจอร์ซีย์ (BB-62)
การบัญชาการ

หมู่เรือมักจะอยู่ภายในการบังคับบัญชาของนายทหารชั้นนายพลอาวุโส ปกติจะดำรงตำแหน่งพลเรือโทหรือพลเรือตรีโดยไม่มีขนาดของหมู่เรือเป็นเกณฑ์ เช่น ในกองทัพเรือจักรวรรดิญี่ปุ่น หมู่เรือบรรทุกเครื่องบินที่ 1 ได้รับคำสั่งจากพลเรือโทหรือพลเรือตรี เช่นเดียวกับหมู่เรือลาดตระเวนที่ 18
รูปแบบหมู่เรือ

โดยทั่วไปหมู่เรือจะจัดกลุ่มตามชั้นเรือและประเภทของเรือ ขึ้นอยู่กับวิธีการจัดหน่วยของกองทัพเรือประเทศนั้น ๆ ตัวอย่างการจัดรูปแบบ ได้แก่
หมู่เรือดำน้ำ – หมู่เรือดำน้ำที่ 24 (กองทัพเรือโซเวียต และกองทัพเรือรัสเซีย) – เรือดำน้ำ 6 ลำ
หมู่เรือกวาดทุ่นระเบิด – หมู่เรือกวาดทุ่นระเบิดที่ 71 (กองทัพเรือสหรัฐ) – เรือกวาดทุ่นระเบิด 2 ลำ
หมู่เรือสลุป –  หมู่เรือคุ้มกันที่ 2 (ราชนาวี) – เรือสลุปศึก 6 ลำ
หมู่เรือพิฆาต – หมู่เรือพิฆาตที่ 22 (กองทัพเรือสหรัฐ) – เรือพิฆาต 4 ลำ
หมู่เรือลาดตระเวน – หมู่เรือลาดตระเวนที่ 18 (กองทัพเรือจักรวรรดิญี่ปุ่น) – เรือลาดตระเวนเบา 2 ลำ
หมู่เรือประจัญบาน – หมู่เรือประจัญบานที่ 2 (กองทัพเรือสหรัฐ) – เรือประจัญบาน 4 ลำ
หมู่เรือบรรทุกอากาศยาน – หมู่เรือบรรทุกอากาศยานที่ 2 (กองทัพเรือจักรวรรดิญี่ปุ่น)  – เรือบรรทุกอากาศยาน 2 ลำ
ดูเพิ่ม

กองเรือพิฆาต
สมศักดิ์ ชลาชล

ดร. สมศักดิ์ ชลาชล นายกสมาคมวิชาชีพช่างทำผมไทย  เจ้าของธุรกิจเสริมสวยชลาชล และมีบริษัทอื่นในเครือได้แก่ ซาลอน เดอ บีเคเค และคิวคัทรวมเป็นชลาชล กรุ๊ป ประกอบด้วย 5 แบรนด์ในเครือ
ประวัติการศึกษา

ระดับมัธยมศึกษา จาก โรงเรียนจันทร์หุ่นบำเพ็ญ
ระดับปกศ.ต้น จากวิทยาลัยครูสวนสุนันทา (มหาวิทยาลัยราชภัฏสวนสุนันทา)
ปริญญาตรี คณะรัฐศาสตร์ (ภาคพิเศษ) รุ่น3 มหาวิทยาลัยรามคำแหง
ระดับปริญญาโท คณะเศรษฐศาสตร์ สาขาวิชาเศรษฐศาสตร์การเมือง จุฬาลงกรณ์มหาวิทยาลัย  วิทยานิพนธ์ที่ทำชื่อ "เศรษฐศาสตร์การเมืองกับธุรกิจทำผม"
ระดับปริญญาเอก สาขาวิชาพัฒนาทรัพยากรมนุษย์ รุ่น 3 มหาวิทยาลัยรามคำแหง.ดุษฎีนิพนธ์ที่ทำชื่อ "การสร้างมาตรฐานอาชีพช่างเสริมสวย"
ปัจจุบัน กำลังศึกษาหลักสูตรประกาศนียบัตรชั้นสูง การเมืองการปกครองในระบอบประชาธิปไตยสำหรับนักบริหารระดับสูง สถาบันพระปกเกล้า รุ่นที่ 25
ประวัติการทำงาน

ที่ปรึกษากิตติมศักดิ์สมาคมช่างผมและเสริมสวยไทย
อดีตอุปนายกสมาคมเสริมสวยแห่งประเทศไทย
ที่ปรึกษาชมรมช่างผมไทย
ที่ปรึกษาสมาคมครูและช่างเสริมสวยแห่งประเทศไทย
ผู้ก่อตั้งกองทุนสมศักดิ์ เพื่อ สมศักดิ์
ประธานที่ปรึกษาโครงการ “เพิ่มประสิทธิภาพการจัดการ และสร้างโอกาสทางการตลาดของธุรกิจเสริมสวย” กรมพัฒนาธุรกิจการค้ากระทรวงพาณิชย์
ประธานนักศึกษาปริญญาเอก รุ่น 3 สาขาพัฒนาทรัพยากรมนุษย์ มหาวิทยาลัยรามคำแหง
ประธานกรรมการ บริษัท ชลาชล จำกัด  เจ้าของธุรกิจในเครือของชลาชล กรุ๊ป ประกอบด้วย 4 แบรนด์ คือ ชลาชล ซาลอน (Chalachol) 10 สาขา, ซาลอน ดู กูรู (Salon du Guru) 2 สาขา, ซาลอน เดอ บีเคเค (Salon de BKK) 1 สาขา และคิวคัท (Q-Cut) 5 สาขา
ชวาร์สคอฟ โปรเฟสชี่นแนล ครีเอทีฟ แอมบาสเดอร์ คนแรกประจำประเทศไทย
ไทย ริจินอล แอมบาสเดอร์ ชวาร์สคอฟ โปรเฟสชั่นแนล (Thai Regional Ambassador Schwarzkopf Professional) คนแรกประจำประเทศไทย
แฮร์ ฮีโร่ (Hair Hero Of APEC by Schwarzkopf Professional) 1 ใน 5 ของโลก คนเดียวในเอเชีย
คณะกรรมการจัดทำหลักสูตรระดับประกาศนียบัตรวิชาชีพชั้นสูงพ.ศ. 2546 ประเภทวิชาคหกรรม สาขาวิชาเทคโนโลยีความงามของสำนักมาตรฐานการอาชีวศึกษาและวิชาชีพ สำนักงานคณะกรรมการ การอาชีวศึกษา กระทรวงศึกษาธิการ
กรรมการที่ปรึกษากิตติมศักดิ์ Thailand Privilege Card Co.,Ltd.
ประธานโครงการอนุรักษ์ช้างในแหล่งท่องเที่ยว มูลนิธิพิทักษ์สิ่งแวดล้อม และการท่องเที่ยว
ผลงานด้านวิชาชีพ

ปี 2522 - เริ่มเรียนวิชาชีพเสริมสวยที่สถาบันนานาชาติ โรงเรียนเสริมสวยเกตุวดี
ปี 2524 - ได้รับเลือกเข้ารับการฝึกอบรมการศึกษาวิชาชีพการต่างประเทศ และเป็นอาจารย์สอนนักเรียนเสริมสวย ที่สถาบันนานาชาติโรงเรียนเสริมสวยเกตุวดี แกนดินี
ปี 2525 - เริ่มหาประสบการณ์โดยเข้าร่วมแข่งขันด้านการออกแบบทรงผมในแถบประเทศเอเชีย
ปี 2527 - ได้รับรางวัลแชมป์ผมแห่งประเทศไทย จากสมาคมเสริมสวยแห่งประเทศไทยเป็นปีที่ 2 เข้ารับถ้วยพระราชทานของสมเด็จพระนางเจ้าฯ พระบรมราชินีนาถ
ปี 2528 - ได้รับรางวัล “แชมป์ผมกรรไกรทอง” จากสมาคมเสริมสวยแห่งประเทศไทย นับเป็นแชมป์ผมคนแรกของประเทศไทยที่ได้รับรางวัลถึง 3 ปีซ้อน
ปี 2529 - เริ่มแข่งขันด้านผมในระดับนานาชาติ ได้แชมป์ผมเอเชีย จากประเทศไต้หวัน
ปี 2530 - เข้าร่วมแข่งขันด้านทรงผมระดับโลกในฐานะตัวแทนของทีมชาติไทย ที่ประเทศอิตาลีโดยได้รับรางวัลลำดับที่ 7 ของโลก
ปี 2530 - ได้รับเกียรติจากประเทศสิงคโปร์  ให้เป็นผู้ฝึกสอนทีมช่างผมสิงคโปร์เพื่อไปร่วมแข่งขันในระดับโลก
ปี 2532 - เปิดร้านเสริมสวย “ชลาชล” ที่ซอยทองหล่อ สุขุมวิท55
ห้องสมุดรถไฟ

ห้องสมุดรถไฟ จังหวัดบุรีรัมย์ เป็นห้องสมุดที่ใช้ตู้สินค้า ออกแบบสีน้ำเงิน คาดด้วยสีเหลือง ปัจจุบันอยู่ที่สถานีรถไฟบุรีรัมย์
ห้องสมุดรถไฟ เป็นห้องสมุดที่มีลักษณะคล้ายกับตู้โบกี้รถไฟ ที่ถูกดัดแปลงนำมาติดตั้งบนรางรถไฟ โดยใช้รถยก (รถเครน) เข้ามาช่วย สำหรับห้องสมุดรถไฟ จะมีตั้งแต่ 2 คันขึ้นไป เพื่อให้มีหนังสือหลายประเภท อยู่ในคนละตู้ และไม่แออัด หนาแน่น
ในประเทศไทย

ห้องสมุดรถไฟ ของพลตำรวจตรี จรัมพร สุระมณี[ต้องการอ้างอิง] เป็นห้องสมุดที่ใช้รถโดยสารรุ่นโบราณ ตกแต่งด้วยลวดลายสวยงาม มีคอมพิวเตอร์ให้ใช้บริการ
ห้องสมุดรถไฟ จังหวัดบุรีรัมย์ เป็นห้องสมุดที่ใช้ตู้สินค้า ออกแบบสีน้ำเงิน คาดด้วยสีเหลือง ปัจจุบันอยู่ที่สถานีรถไฟบุรีรัมย์
ห้องสมุดรถไฟ อำเภอหัวหิน จังหวัดประจวบคีรีขันธ์ เป็นห้องสมุดที่ใช้ตู้โดยสารปรับอากาศดัดแปลง รุ่น JR-West ออกแบบสีน้ำตาล คาดด้วยสีขาว จำนวน 2 คัน ปัจจุบันอยู่ที่สถานีรถไฟหัวหิน
ห้องสมุดรถไฟ จังหวัดหนองคาย เป็นห้องสมุดที่ใช้ตู้โดยสารชั้น 3 ออกแบบสีไข่อ่อน จำนวน 2 คัน ตกแต่งสวนทางเข้าอย่างสวยงาม ปัจจุบันตั้งอยู่ที่สถานีรถไฟหนองคาย (ใหม่)
ห้องสมุดรถไฟ จังหวัดศรีสะเกษ เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดบุรีรัมย์ มีจำนวน 5 คัน ปัจจุบันตั้งอยู่ที่สถานีรถไฟศรีสะเกษ
ห้องสมุดรถไฟ อำเภอลำปลายมาศ จังหวัดบุรีรัมย์ เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ ปัจจุบันตั้งอยู่ที่สถานีรถไฟลำปลายมาศ
ห้องสมุดรถไฟ จังหวัดสุรินทร์ เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ และ อำเภอลำปลายมาศ แต่มีจำนวน 4 คัน ปัจจุบันตั้งอยู่ที่สถานีรถไฟสุรินทร์
ห้องสมุดรถไฟ จังหวัดอุบลราชธานี เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ อำเภอลำปลายมาศ และ จังหวัดสุรินทร์ มีจำนวน 5 คัน ปัจจุบันตั้งอยู่ที่สถานีรถไฟอุบลราชธานี
ห้องสมุดรถไฟ จังหวัดเชียงราย เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ อำเภอลำปลายมาศ จังหวัดสุรินทร์ และจังหวัดอุบลราชธานี ปัจจุบันตั้งอยู่ที่บริเวณศาลากลางจังหวัดเชียงราย (หลังเก่า) จังหวัดเชียงราย
ห้องสมุดรถไฟ จังหวัดอุตรดิตถ์ เป็นห้องสมุดที่ใช้รถโดยสารรุ่นโบราณ สีเดิมคือ สีน้ำตาล-ขาว จำนวน 3 คัน ปัจจุบันตั้งอยู่ที่สถานีรถไฟอุตรดิตถ์ แต่ห้องสมุดนี้ไม่ค่อยได้เปิดใช้งาน
ห้องสมุดรถไฟ อำเภอกันตัง จังหวัดตรัง
สถานีรถไฟนิกโก

| สถานีรถไฟนิกโก |
| --- | --- |
Nikkō Station 日光
สถานีรถไฟนิกโก

ข้อมูลทั่วไป
ประเภท: สถานีรถไฟ
เมือง: นิกโก จังหวัดโทจิงิ
ประเทศ: ญี่ปุ่น
พิกัด: 36°44′50″N 139°37′20″E﻿ / ﻿36.7471805°N 139.622122°E﻿ / 36.7471805; 139.622122
สถานีรถไฟนิกโก (ญี่ปุ่น: 日光駅; โรมาจิ: Nikkō-eki) เป็นสถานีรถไฟของบริษัทรถไฟญี่ปุ่นตะวันออก (เจอาร์ ตะวันออก) ตั้งอยู่ที่เมืองนิกโก จังหวัดโทจิงิ เป็นสถานีปลายทางของสายนิกโก
แหล่งข้อมูลอื่น

สถานีนิกโก (ญี่ปุ่น)
Nikkō ข้อมูลการท่องเที่ยว สถานีนิกโก เก็บถาวร 2010-07-04 ที่ เวย์แบ็กแมชชีน
อณูพันธุศาสตร์

อณูพันธุศาสตร์ (อังกฤษ: molecular genetics) หรือ พันธุศาสตร์ระดับโมเลกุล เป็นแขนงหนึ่งของวิชาพันธุศาสตร์และชีววิทยา ที่ศึกษาว่าความแตกต่างในโครงสร้างหรือการแสดงออกของดีเอ็นเอจะนำไปสู่ความแตกต่างระหว่างสิ่งมีชีวิตได้อย่างไร อณูพันธุศาสตร์นิยมใช้ "วิธีการเชิงสืบสวน" เพื่อค้นหาโครงสร้าง และหน้าที่การทำงานของยีนในจีโนมของสิ่งมีชีวิตด้วยการใช้ genetic screens  วิชานี้เป็นการรวมกันของสาขาย่อยหลายสาขาในชีววิทยา ได้แก่ พันธุศาสตร์ของเมนเดลแบบคลาสสิค, ชีววิทยาของเซลล์, ชีววิทยาระดับโมเลกุล, ชีวเคมี, และ เทคโนโลยีชีวภาพ นักวิจัยค้นหาการกลายพันธุ์ในยีน หรือเหนี่ยวนำให้เกิดการกลายพันธุ์เพื่อเชื่อมโยงลำดับยีนไปยังฟีโนไทป์ที่จำเพาะ อณูพันธุศาสตร์เป็นวิธีการวิจัยที่สำคัญในการเชื่อมโยงการกลายพันธุ์และโรคทางพันธุกรรม ซึ่งอาจนำไปสู่วิธีการรักษาโรคทางพันธุกรรมนั้นได้
อดอล์ฟ ดาฟีดส์

อดอล์ฟ ดาฟีดส์ (19 ตุลาคม ค.ศ. 1867 - 9 สิงหาคม ค.ศ. 1963) เป็นนักกีฬาฟันดาบชาวเยอรมัน เคยเข้าร่วมการแข่งขันประเภทเดี่ยว ชนิดดาบเรียว ใน โอลิมปิกฤดูร้อน 1912
สภาแห่งชาติโซมี

สภาแห่งชาติโซมี (Zomi National Congress) เป็นพรรคการเมืองในพม่า ก่อตั้งเมื่อ พ.ศ. 2531 และดำเนินกิจกรรมทางการเมืองจนถึง พ.ศ. 2535 จึงถูกสั่งห้ามโดยรัฐบาลทหารพม่าเช่นเดียวกับพรรคการเมืองอื่น ๆ ในยุคเดียวกัน ปัจจุบันพรรคนี้ยังคงอยู่ในพม่า 
ชิน เซียนทังเป็นผู้นำของพรรค เขาสนใจการเมืองตั้งแต่ยังเป็นนักศึกษา ได้เป็นผู้นำสหภาพนักศึกษาชาวชีนตั้งแต่ พ.ศ. 2503 ขณะที่ยังเรียนอยู่ที่มหาวิทยาลัยย่างกุ้ง เคยถูกจำคุกอย่างน้อยหกครั้งในการเคลื่อนไหวต่อต้านรัฐบาลทหารระหว่าง พ.ศ. 2535–2542 เขาได้เขียนบทความเรื่อง "In Burma, a Cry for U.N. Help" ลงในหนังสือพิมพ์วอชิงตันโพสต์ ฉบับวันที่ 26  ตุลาคม พ.ศ. 2549 หน้า A25
วิราฏบรรพ

วิราฏบรรพ (อักษรโรมัน: Virata Parva) แปลว่า "บรรพแห่งท้าววิราฏ" เป็นหนังสือบรรพที่ 4 ของ มหาภารตะ ซึ่งในเรื่องนี้ประกอบด้วย 4 บรรพย่อย รวมทั้งสิ้น 72 ตอน เป็นเนื้อหาต่อเนื่องมาจาก วนบรรพ เป็นเรื่องราวเกี่ยวกับช่วงที่เหล่าปาณฑพพำนักในราชสำนักของท้าววิราฏในปีที่ 13 แห่งการเนรเทศ บรรพนี้มีเนื้อหาต่อเนื่องมาจาก วนบรรพ ส่วนบรรพต่อไปจากนี้คือ อุทโยคบรรพ
เนื้อเรื่อง และบรรพย่อย

ในบรรพใหญ่นี้มี 4 บรรพย่อย รวมทั้งสิ้น 72 ตอน ดังนี้
ปาณฑพประเวศบรรพ (ตอนที่ 1 - 13)
กิชกะวาตบรรพ (ตอนที่ 14 - 24)
โกหรานะบรรพ (ตอนที่ 25 - 69)
ไววหิกะบรรพ (ตอนที่ 70 - 72)
บรรพนี้กล่าวถึงเหตุการณ์เรื่องการลี้ภัยในป่าเป็นเวลาสิบสองปีของพี่น้องปาณฑพ ในที่สุดก็ครบกำหนด แต่ว่าตามเงื่อนไขที่ตกลงกันไว้ พวกปาณฑพจะต้องซ่อนตัวไม่ให้ใครจำได้อีกเป็นเวลาสิบสองเดือนถึงจะถือว่าทำครบถ้วนตามสัญญา
พวกปาณฑพเดินทางออกจากป่ามุ่งไปยังแคว้นมัสยะ แต่ก่อนจะถึงแคว้นมัสยะ ทั้งหมดได้เก็บซ่อนอาวุธไว้ในสุสานนอกเมือง และเข้าไปในแคว้นมัสยะเพื่อทำงานในราชสำนักของท้าววิราฎ โดยยุธิษฐิระทำหน้าที่เป็นที่ปรึกษาของท้าววิราฎ ภีมะเป็นคนทำครัว อรชุนเป็นครูสอนเต้นระบำ ส่วนนกุลไปเป็นคนเลี้ยงม้า ในขณะที่สหเทพเป็นคนเลี้ยงวัว สำหรับพระนางเทราปตีไปเป็นนางกำนัลให้กับพระมเหสีของท้าววิราฎ
ในระหว่างที่อยู่ในราชสำนักเกิดเรื่องสำคัญเรื่องหนึ่ง เมื่อน้องชายของพระมเหสีท้าววิราฎมาล่วงเกินพระนางเทราปตี เดือดร้อนถึงภีมะซึ่งเป็นนักมวยปล้ำต้องเข้ามาช่วยสังหารน้องชายของพระมเหสีท้าววิราฎจนตายไป แต่ถึงกระนั้น การปลอมตัวของพวกปาณฑพในราชสำนักแคว้นมัสยะก็ยังไม่เป็นที่รู้กัน จนกระทั่งเกิดสงครามระหว่างแคว้นมัสยะกับแคว้นกุรุ พวกพี่น้องปาณฑพได้เข้าร่วมรบทำสงครามจนมีชัยชนะต่อกองทัพจากแคว้นตรีครรตะและแคว้นกุรุ ซึ่งมีทุรโยธน์พี่ชายคนโตของพี่น้องเการพนำทัพมาด้วยตนเอง เหตุการณ์นี้เป็นเหตุให้พวกปาณฑพต้องเปิดเผยตัวเอง เพราะเข้าร่วมทำสงคราม และบังเอิญว่าเกิดขึ้นในช่วงเกือบจะสิ้นปีที่สิบสามอันเป็นปีสุดท้ายของการซ่อนตัวอย่างยาวนาน ทำให้เกิดปมประเด็นปัญหาว่าได้ทำตามสัญญาครบถ้วนหรือเปล่า[ต้องการอ้างอิง]
การเปิดเผยตัวของพวกปาณฑพ ก็ทำให้ท้าววิราฎยินดีเป็นอย่างยิ่งที่ได้คบหากับพวกปาณฑพ เพราะนอกเหนือจากมีส่วนร่วมช่วยรบจนสามารถป้องกันจากการโจมตีของข้าศึกได้ ถึงขนาดยกลูกสาวคือ เจ้าหญิงอุตตระ ให้แต่งงานกับเจ้าชายอภิมันยุซึ่งเป็นลูกชายของอรชุนด้วย[ต้องการอ้างอิง]
แหล่งข้อมูลอื่น

Translation by Kisari Mohan Ganguli.
Virata Parva, Translation in English, by Manmatha Nath Dutt
Le Mahabharata, Translation in French, by H. Fauche (Paris, 1868)
Virata Parva in Sanskrit by Vyasadeva and commentary by Nilakantha (Editor: Kinjawadekar, 1929)
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
สถานีรถไฟนิวเดลี

| นิวเดลี |
| --- | --- |
ทางเข้าสู่สถานี
ข้อมูลทั่วไป
ที่ตั้ง: นิวเดลี  อินเดีย
พิกัด: 28°38′35″N 77°13′09″E﻿ / ﻿28.64306°N 77.21917°E﻿ / 28.64306; 77.21917
ความสูง: 214.42 เมตร (703.5 ฟุต)
สาย: 5
ชานชาลา: 16
ทางวิ่ง: 18
โครงสร้าง
ประเภทโครงสร้าง: รางมาตรฐาน
ที่จอดรถ: มี
ข้อมูลอื่น
รหัสสถานี: NDLS
ประวัติ
เริ่มเปิดให้บริการ: ค.ศ. 1926
ชื่อเดิม: East Indian Railway Company
ผู้โดยสาร

ต่อวัน: 500,000 คน
 
สถานีรถไฟนิวเดลี (ตัวย่อ NDLS) เป็นสถานีรถไฟสำคัญในกรุงนิวเดลี มีจำนวนผู้โดยสารมากเป็นอันดับที่ 3 ในอินเดีย มีรถไฟมากกว่า 300 ขบวน และผู้โดยสาร 500,000 คนต่อวันต่อ 16 ชานชาลา โดยสถานีนี้นอกจากจะเป็นสถานีบนเส้นทางรถไฟทางไกลและรถไฟชานเมืองแล้ว ยังเชื่อมต่อกับรถไฟใต้ดินอีกด้วย
ดูเพิ่ม

สถานีรถไฟเดลี
รถไฟใต้ดินเดลี
แหล่งข้อมูลอื่น

New Delhi Railway Station map
All Arrival Departure of Trains at New Delhi Railway Station
New Delhi Railway Station
หอยปากเป็ด

| หอยปากเป็ด ช่วงเวลาที่มีชีวิตอยู่: 488> 3–0.0Ma  PreꞒ Ꞓ O S D C P T J K Pg N      ออร์โดวิเชียน-ปัจจุบัน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Brachiopoda
ชั้น:: Inarticulata
อันดับ:: Lingulida
วงศ์:: Lingulacea
สกุล:: Lingula
สปีชีส์:: L.  anatina
ชื่อทวินาม
Lingula anatina Lamarck, 1801

ชื่อพ้อง
 Lingula unguis (Linnaeus, 1758)   Patella unguis Linnaeus, 1758  
หอยปากเป็ด หรือ หอยราก หรือ หอยตะเกียง (ชื่อวิทยาศาสตร์: Lingula anatina) เป็นสัตว์ไม่มีกระดูกสันหลังที่อยู่ในไฟลัมแบรคิโอโพดา (Brachiopoda) ซึ่งไม่ใช่สัตว์จำพวกหอย (Mollusca) แต่มีเปลือก 2 ฝาลักษณะคล้ายคลึงกับหอยกาบคู่ เปลือกมีสีเขียวอมน้ำตาลคล้ายหอยแมลงภู่ พบอาศัยฝังตัวอยู่ในบริเวณชายฝั่งทะเลที่เป็นทรายปนเลน โดยใช้ส่วนอวัยวะที่เรียกว่ารากเป็นท่อนเอ็นยาวคล้ายหางช่วยในการเคลื่อนที่ฝังตัวลงในพื้นทราย  อาศัยตามพื้นท้องทะเลชายฝั่งตื้น ๆ ที่เป็นโคลนแข็งหรือโคลนเลน กินอาหารจำพวกไดอะตอม, แพลงตอนพืช และแพลงตอนสัตว์บางชนิด  สามารถใช้ปรุงเป็นอาหารได้
แหล่งข้อมูลอื่น

เก็บถาวร 2012-05-25 ที่ เวย์แบ็กแมชชีน หอยปากเป็ด จากภัตตาคารบ้านทุ่ง
ข้อมูลที่เกี่ยวข้องกับ Lingula anatina ที่วิกิสปีชีส์
อนันตนา ประเสริฐรัตนกุล

อนันตนา ประเสริฐรัตนกุล ชื่อเล่น นัน (เกิด 29 กันยายน พ.ศ. 2532) เป็นนักกีฬาสควอชหญิงชาวไทย ปัจจุบัน อนันตนา เป็นนักกีฬาหญิง มือ 1 ทีมชาติไทย และเป็นนักกีฬาสควอชอาชีพ อันดับที่ 140 ของโลก (เมื่อเดือน ตุลาคม พ.ศ. 2562)
สถานีรถไฟนิชิกิโอกะ

| นิชิกิโอกะ 錦岡駅 |
| --- | --- |

ข้อมูลทั่วไป
ที่ตั้ง: โทมาโกไม ฮกไกโด  ญี่ปุ่น
พิกัด: 42°36′09″N 141°29′12″E﻿ / ﻿42.6024°N 141.4868°E﻿ / 42.6024; 141.4868
ผู้ให้บริการ: บริษัทรถไฟฮกไกโด
สาย: สายหลักมูโรรัง
ข้อมูลอื่น
รหัสสถานี: H21
สถานีรถไฟนิชิกิโอกะ (ญี่ปุ่น: 錦岡駅; โรมาจิ: Nishikioka-eki) เป็นสถานีรถไฟในโทมาโกไม จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด
สาย

สายหลักมูโรรัง
สถานีที่อยู่ติดกัน

ชาได - นิชิกิโอกะ - อิโตอิ
สถานีรถไฟนาเอโบะ

สถานีรถไฟนาเอโบะ (ญี่ปุ่น: 苗穂駅; โรมาจิ: Naebo-eki) เป็นสถานีรถไฟในเขตชูโอ ซัปโปโระ จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด มีเลขสถานีเป็น "H2"
ชานชาลา

| 0 | 1 | 2 |
| --- | --- | --- |
| 3 | ■ สายหลักฮาโกดาเตะ | มุ่งหน้า ซัปโปโระ และโอตารุ  |
| 4 | ■ สายชิโตเซะ | มุ่งหน้า ซัปโปโระ และโอตารุ  |
| 5 | ■ สายชิโตเซะ | มุ่งหน้า ท่าอากาศยานชินชิโตเซะ และโทมาโกไม  |
| 6 | ■ สายหลักฮาโกดาเตะ | มุ่งหน้า เอเบ็ตสึ และอิวามิซาวะ |
สถานีใกล้เคียง

| «> สายหลักฮาโกดาเตะ | «> สายหลักฮาโกดาเตะ | ขบวนรถ> สายหลักฮาโกดาเตะ | »> สายหลักฮาโกดาเตะ | »> สายหลักฮาโกดาเตะ |
| --- | --- | --- | --- | --- |
| ซัปโปโระ |   | ท้องถิ่น |   | ชิโรอิชิ |
ด่วนพิเศษ โซยะ: ไม่จอด
ด่วนพิเศษ โอค็อตสค์: ไม่จอด
อภิญญา ภาคสุโพธิ์

อภิญญา ภาคสุโพธิ์ เกิดเมื่อวันที่ 25 ธันวาคม พ.ศ. 2519 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2543 ที่ เมืองซิดนีย์ ประเทศออสเตรเลีย ในรุ่นน้ำหนัก 69 กิโลกรัม ได้ลำดับที่ 10 ยกน้ำหนักรวมได้ 222.5 กิโลกรัม